Publication: Magyar Közlöny
Issue: MK-2004-25 (Year: 2004, Number: 25)
Era: 2004-2010
Section: 
Paragraph Index: 332

3. Minden hitelesítést végrehajtó részes állam értesíti az összes többi részes államot legalább 60 nappal a hétnapos idõszakot megelõzõen, amelynek során a megfigyelõ repülõgép és érzékelõ mûszereinek hitelesítésére sor kerül. Az ilyen bejelentés meghatározza: (A) a megfigyelõ repülõgép és érzékelõ mûszereinek hitelesítését végzõ részes államot; (B) a belépési pontot, amelyre a hitelesítésen részt vevõ részes államok személyzetének érkeznie kell; (C) a helyet, ahol a hitelesítést végrehajtják; (D) a hitelesítés kezdetének és befejezésének dátumát; (E) mindegyik hitelesítésre kerülõ megfigyelõ repülõgép számát, típusát és modelljét; és (F) a hitelesítésre kerülõ megfigyelõ repülõgépre felszerelt minden egyes érzékelõ mûszer típusát és modelljét, leírását és formáját a Szerzõdés „B” melléklete 1. függelékében meghatározott formátumnak megfelelõen.

Source: https://magyarkozlony.hu/hivatalos-lapok/2c76251dd26aad2357aa93e94ceb4cb75b90d4fd/dokumentumok/35587f52b853d8c0a137d12bce2b73fe714736df/letoltes